jkorsvik/nowiki_second_scrape_merged huggingface dataset:
Mark Indelicato

Mark Indelicato (født 16. juli 1994) er en amerikansk sanger og skuespiller. Han er mest kjent fra den populære tv-serien Ugly Betty, der han spiller Justin Suarez.


== Biografi ==
Mark Indelicato ble født i Philadelphia i Pennsylvania, men bor for tiden i New York. Han studerer ved Professional Performing Art School og tar i tillegg sangtimer ved Dupree School of Music i Linwood i New Jersey. Som åtteåring startet han sin skuespillerkarriere ved Philadephia's Walnut Street Theater og deltok i flere nasjonale tv-reklamer i USA. Han spilte i CBS-seriene Hack og Chappelle's Show, og i 2006 fikk han en rolle i tv-serien Ugly Betty, som skulle vise seg å bli hans store gjennombrudd. 
Siden den gang har han hatt gjesteroller i flere tv-serier, blant annet i Disney Channels The Suite Life of Zack and Cody. Han har også spilt inn en CD for småbarn, kalt Little Maestros, og er i ferd med å spille inn en demo-CD.
Indelicato spilte i alle sesongene av Ugly Betty, som i april 2010 sendte sin siste episode i USA. Serien ble kansellert på grunn av for lave seertall. I likhet med sin rollefigur i Ugly Betty, Justin Suarez, er Indelicato lidenskapelig opptatt av mote. Han har jobbet hos ungdomsmagasinet Teen Vogue i tillegg til å ha skrevet ukentlige innlegg hos Fashion Week Daily. Han har også en egen blogg, «Marked Territory», og er svært aktiv på Twitter.


== Filmografi ==
Ugly Betty (2006–2010) som Justin Suarez
MTV Cribs (2009 Sesong 16, Episode 12)
The Suite Life Of Zack and Cody (2007) som Antonio (Lip Synchin' in the Rain)
Chappelle's Show (2004) som Kneehigh Park Kid
Hack (2003) som Berge
Disposal (2003) som Kid on Bike


== Referanser ==


== Eksterne lenker ==
Mark Indelicatos nettsted
(en) Mark Indelicato på Internet Movie Database 
(fr) Mark Indelicato på Allociné 
(en) Mark Indelicato på AllMovie 
(en) Mark Indelicato hos The Movie Database 
(en) Mark Indelicato hos Internet Broadway Database 
ABG.go.com – Ugly Betty: Justin Suarez
Mark Indelicatos blogg
Mark Indelicatos twitter
Tuskegee University

Tuskegee University er et privat universitet i Tuskegee i delstaten Alabama i USA. Det ble opprettet av tidligere slaver og lokale svarte ledere i 1881 som et historisk svart college. Universitetet utgjør Tuskegee Institute National Historic Site og er et historisk landemerke.
Professor George Washington Carver var blant dem som utviklet lærestedet kraftig, og skaffet betydelig finansiering til undervisning og forskning. Hans grav på stedet inngår i det historiske landemerket.
Ved universitetet var det 2 842 studenter og 256 vitenskapelig ansatte i 2006, og samme året var skolepengene US$ 14 615 for studenter folkeregistrert i USA. Studiene gis opp til doktorgradsnivå.


== Referanser ==


== Eksterne lenker ==
(en) Offisielt nettsted 
(en) Tuskegee University – kategori av bilder, video eller lyd på Commons
Den amerikanske gigolo

Den amerikanske gigolo (originaltittel: American gigolo) er en amerikansk krim- og dramafilm fra 1980 med Richard Gere i hovedrollen. Regi er ved Paul Schrader.


== Handling ==
Julian Kay (Gere) er gigolo i California. Han er gutteaktig og sensuell, snakker flere språk og føler seg like mye hjemme som sjåfør for en velstående middelaldrende frue som trøst for den ensomme kona til en toppsjef. Hans sorgløse verden begynner imidlertid å ramle sammen når en klient blir myrdet og Julian blir hovedmistenkt. Etterhvert skjønner han at noen forsøker å få ham satt fast for mordet ved å plante beviser på ham.


== Om filmen ==
American gigolo ble en moderat kommersiell suksess i USA. Filmen ble Richard Geres store gjennombrudd som skuespiller.
Låta Call Me, fremført av Blondie, var filmens hovedsoundtrack og ble en svært populær hit på 1980-tallet.
Filmen ble nominert til to Golden Globes.


== I rollene ==
Richard Gere: Julian Kaye
Lauren Hutton: Michelle Stratton
Hector Elizondo: Detective Sunday
Nina Van Pallandt: Anne
Bill Duke: Leon
Brian Davies: Charles Stratton


== Eksterne lenker ==
(en) Den amerikanske gigolo på Internet Movie Database 
(no) Den amerikanske gigolo hos Filmfront 
(sv) Den amerikanske gigolo i Svensk Filmdatabas 
(da) Den amerikanske gigolo i Danmark Nationale Filminstitut 
(fr) Den amerikanske gigolo på Allociné 
(nl) Den amerikanske gigolo på MovieMeter 
(en) Den amerikanske gigolo på AllMovie 
(en) Den amerikanske gigolo på Turner Classic Movies 
(en) Den amerikanske gigolo på Rotten Tomatoes 
(en) Den amerikanske gigolo på Metacritic
Zhengyici Pekingoperateater

Zhengyici Pekingoperateater (kinesisk: 正乙祠戏楼 pinyin: Zhèngyǐcí Xìlóu), som ligger ved en hutong i det tidligere Xuanwudistriktet i Beijing, er et av de best kjente teatrene for Pekingopera. Det er også et av de eldste teatrene bygd i tre i hele Kina. Zhengyici betyr tempel (ci) for Zhengyi Xuantan Laozu (正乙玄坛老祖). Det ligger nær Den himmelske freds plass.
Teatret ble bygd i 1688, under Kangxi-keiserens styre under Qing-dynastiet. Det ble bygd på stedet for et tidligere buddhisttempel. Det har en rik historie som innbefatter forestillinger med Pekingoperaens stormester, Mei Lanfang.
Etter kulturrevolusjonen forfalt bygningen, men i 1995 betalte en lokal forretningmann for en fullstendig renovasjon. 


== Eksterne lenker ==
Fotografier fra teateret (med lenke til kart som viser beliggenheten)
Zhengyici Xilou, The New York Times.
Cyrille Guimard

Cyrille Guimard (født 20. januar 1947 i Bouguenais, Frankrike) er en tidligere fransk landeveissyklist og sportsdirektør.
Som syklist står han registrert med 94 seire, blant annet flere etappeseire i Tour de France og to bronsemedaljer fra VM i landeveissykling i 1971 og 1972. Det er likevel som sportsdirektør og sykkeltrener han er mest kjent. Han har ledet sykkellagene Gitane-Campagnolo, Renault-Elf-Gitane, Système U, Castorama og Cofidis, og hadde i løpet av sin karriere blant andre Lucien Van Impe, Bernard Hinault, Laurent Fignon, Greg LeMond og Lance Armstrong i sin stall. Som sportssjef har han vært med på å vinne syv utgaver av Tour de France.


== Referanser ==


== Eksterne lenker ==
(en) Cyrille Guimard – ProCyclingStats 
(en) Cyrille Guimard – Cycling Archives 
(en) Cyrille Guimard – CycleBase 
(en) Cyrille Guimard – TheSports.org
Geir-Atle Johnsen

Geir-Atle Johnsen (født 7. januar 1958 i Oslo) er en norsk regissør, låtskriver, skuespiller, forfatter og produsent. Johnsen var tilknyttet satireprogrammet Hallo i uken i NRK P2 i perioden 2000-2013 i flere funksjoner. I perioden 2000-2009 som låtskriver/musiker/utøver og så også som redaksjonsmedarbeider, lyddesigner og skuespiller. I perioden 2009-2013 som redaksjonsmedarbeider, lyddesigner og skuespiller, og så også som regissør og produsent. Johnsen har levert, produsert og fremført flere humorinnslag i Nitimen.


== Eksterne lenker ==
Geir-Atle Johnsen i Scenewebarkivet
(en) Geir-Atle Johnsen på Internet Movie Database 
(no) Geir-Atle Johnsen hos Sceneweb 
(en) Geir-Atle Johnsen hos The Movie Database
Abusir

Abusir (arabisk: ابوصير) er en nekropol i Egypt. Stedet ligger like nord for Saqqara. Gravplassen har fått navn etter tettstedet det befinner seg i nærheten av. Her finnes tre store pyramider: Farao Nyuserres pyramide, Neferirkares pyramide og Sahures pyramide. Abusir er opphavet til den eldste og største samlingen papyrus fra det gamle rike i Egypt.
Mange steder i Egypt har navnet Abusir. Det er en forvanskning av gresk Busiris, som i sin tur er en forvanskning av gammelegyptisk per Wsir (= hus (til) Osiris). Guden Osiris ble partert, og kroppsdelene hans begravd ulike steder i landet. Farao Userkaf innviet den kongelige gravplassen ved Abusir ved å bygge sitt soltempel litt nord for platået hvor hans ettefølgere skulle reise sine pyramider. Manetho starter 5. dynasti med Userkaf, trolig sønn av Khentkawes. Det interessante er at Userkaf ikke bare vendte tilbake til Saqqara, men også la sin pyramide så nært han kunne til Djosers. Pyramiden hans ble 49 meter høy, og han kalte den «Rene er Userkafs steder».Som tilfellet er i Giza, står også i Abusir tre av pyramidene langs en nordøstlig til sørvestlig diagonal linje. Det har vært foreslått at diagonalene i Giza og Abusir møtes i Heliopolis, der pyramidenes ikon, den hellige ben-ben, lå i soltempelets indre.Pyramidefeltene i tilknytning til oldtidsbyen Memfis, blant dem Abusir, ble i 1979 oppført på UNESCOs verdensarvliste. Andre felt i området som også hører til denne oppføringen, er pyramidekomplekset ved Giza, Saqqara, Abu Rawash og Dahshur.


== Referanser ==
Brendon Urie

Brendon Boyd Urie (født 12. april 1987 i St. George, Utah) er hovedvokalist og frontfigur til rockebandet Panic! at the Disco. Han spiller også keyboard, trekkspill, piano, orgel, bass, cello, trommer og gitar.


== Biografi ==
Brendon Urie gikk på Palo Verde High School. Han ble oppdratt i Jesu Kristi kirke av siste dagers hellige, men har ikke vært aktiv etter eksamen. Han ble medlem av Panic! at the disco etter en audition som hovedgitarist, men da resten av bandet hørte ham synge under en øving ble de så imponert at han ble «forfremmet» til hovedvokalist.


== Referanser ==


== Eksterne lenker ==
Offisielt nettsted 
(en) Brendon Urie – kategori av bilder, video eller lyd på Commons 
(en) Brendon Urie – galleri av bilder, video eller lyd på Commons 
(en) Brendon Urie på Internet Movie Database 
(en) Brendon Urie hos The Movie Database 
(en) Brendon Urie hos Internet Broadway Database 
(en) Brendon Urie på Apple Music 
(en) Brendon Urie på Discogs 
(en) Brendon Urie på MusicBrainz 
(en) Brendon Urie på Spotify 
(en) Brendon Urie på Songkick 
Brendon Urie på Twitter 
Brendon Urie på Twitter 
Brendon Urie på Instagram 
Brendon Urie på Twitch
Johan Andersson (fotballspiller)

Johan Rickard Andersson (født 22. august 1983 i Landskrona) er en svensk fotballtrener og tidligere fotballspiller.


== Karriere som klubbspiller ==


=== Landskrona BoIS ===
Andersson startet karrieren som seniorspiller i Landskrona BoIS. Han spilte 121 seriekamper og scoret 18 for klubben fra 2001 til 2007, hvorav 76 kamper og åtte mål i Allsvenskan.


=== Malmö FF ===
Det ble 5. juli 2006 kjent at Andersson hadde signert for Malmö FF. Han spilte sammenlagt fem kamper for klubben, samtlige i 2007-sesongen.


=== Stabæk ===
Andersson ble gjenforent med sin tidligere trener Jan Jönsson da han i 2008 gikk til Stabæk. Andersson ble seriemester med Stabæk samme året.


=== Lillestrøm ===
Andersson gikk i 2012 til Lillestrøm. Han forlenget avtalen med klubben 24. januar 2015. Sommeren 2015 ble Andersson beskyldt av flere av TV2s fotballeksperter, blant disse de tidligere fotballspillerne John Arne Riise og Mini Jakobsen for å simulere en skade, etter at det ble kjent at Andersson gikk sykemeldt uten at legeapparatet hadde funnet noe. Andersson avviste beskyldningene overfor media.


== Landslagskarriere ==
Andersson spilte 18 landslagskamper og scoret fem mål for Sveriges U21-landslag fra 2002 til 2006.


== Referanser ==


== Litteratur ==
Alsiö, Martin (2011). 100 år med Allsvensk fotboll (svensk). Idrottsförlaget. ISBN 978-91-977326-7-3. 


== Eksterne lenker ==
(en) Johan Andersson – Transfermarkt 
(en) Johan Andersson – WorldFootball.net 
(en) Johan Andersson – Soccerway 
(en) Johan Andersson – FBref 
«Johan Rickard Andersson», profil på Lillestrøm SKs hjemmeside
«Johan Rickard Andersson», profil på NFFs hjemmeside
«Johan Andersson», profil på altomfotball.no
Mule (biologi)

Mule er partiet rundt neseborene og ned mot fremre del av overleppen hos drøvtyggere og hest. Hos mange pattedyr er området umiddelbart rundt neseåpningene dekket av et område med fuktig, svært følsom hud (egentlig en del av slimhinnen i nesen), kalt et rhinarium. Hos drøtyggende klovdyr og hestedyr har dette området en glidende overgang til et hårløst eller svært korthåret område rundt nesen. Det er dette området som utgjør mulen.


== Se også ==
Nese
Snute
Nebb
Edgar Falch

Edgar Falch  (født 2. november 1930, død 18. november 2013) var en landslagsspiller i fotball fra Stavanger. Falch spilte i Viking Fotballklubb fra 1950 til 1961. Han fikk totalt 256 kamper for Viking og scoret 15 mål. Han ble etter hvert tatt opp i landslaget, hvor han spilte 28 kamper. Han startet karrieren i Idrettslaget Odin fra Storhaug bydel i Stavanger.
Hans barnebarn Aslak Falch spiller i dag for Sarpsborg 08. Edgar Falch var politimann av yrke.


== Referanser ==


== Eksterne lenker ==
(en) Edgar Falch – Transfermarkt 
(en) Edgar Falch – WorldFootball.net 
(en) Edgar Falch – EU-Football.info 
(no) Edgar Falch – Norges Fotballforbund 
Tidligere helter viking-fk.no
Landslags profil nff.no
Toneart

Toneart er et musikkteoretisk begrep brukt for å definere skalaen et musikkstykke er bygget over.


== Teorien bak toneartene ==
Den europeiske kunstmusikken fra ca. 1600 fram til ca. 1915, samt største parten av all rytmisk musikk er bygget over skalaene dur og moll. Musikk før 1600 er som regel bygget over de såkalte kirketoneartene. Det samme gjelder for bestemte typer jazz som f.eks. modal jazz.
Moll deles igjen inn i tre undervarianter. (Ren, melodisk og harmonisk moll).
Med enkelte unntak som kan inkludere for eksempel kvarttoner kan man si at musikk som står i en bestemt toneart, består av 12 toner innordnet i halvtonetrinn C (H♯), C♯ (D♭), D, D♯ (E♭), E (F♭), F (E♯), F♯ (G♭), G, G♯ (A♭), A, A♯ (B, skrives også H♭), og H (skrives også B) (C♭).
Tonene C, D, E, F, G, A, og H utgjør en C-durskala, eller tonearten C-dur. Denne spilles på kun hvite tangenter på pianoet. Dersom en skal spille i D-dur (en heltone høyere enn C-dur) må alle tonene klinge en tone høyere enn  C-dur. Alle tonene i D-dur unntatt tonene C♯ og F♯ vil bli spilt på hvite tangenter. De to andre må spilles på svarte tangenter. Siden disse to tonene forekommer hyppig når man spiller i D-dur, skrives tegnet ♯, som symboliserer at tonen det er satt foran heves en halv tone, på notelinjene til C og F i starten av hver linje på notearket.
Vi skiller mellom ♯- og ♭-tonearter hvor ♯ som sagt indikerer at tonen heves et halvt trinn, mens ♭ indikerer at tone senkes et halvt trinn. De eneste toneartene som skrives uten fortegn er tidligere nevnte C-dur, og a-moll som er C-durs parallelltoneart. En fullstendig oversikt over fortegn og parallelltonearter finnes i kvintsirkelen.


== Unntak ==
Intet musikkstykke forblir i en og samme toneart hele tiden. Det kan f.eks. bli kortvarige endringer i toneart (tonalt utsving), enkelttoner som ikke finnes i toneartens skala, at hele musikken forflytter seg til en annen skala (modulasjon), eller andre ting. I dette tilfelle brukes det løse fortegn. I bestemte komposisjonteknikker som ikke  bygger på toneartbegrep, f.eks. tolvtonemusikk, er det vanlig å skrive uten noen faste fortegn og bruke kun løse fortegn.


== Se også ==
Akkord (musikk)
Skala (musikk)
Pier Ferdinando Casini

Pier Ferdinando Casini (født 3. desember 1955 i Bologna) er en italiensk kristeligdemokratisk politiker. Han er president for Den interparlamentariske union.


== Politisk liv ==
Casini ble første gang innvalgt i det italienske parlamentet i 1983 for Democrazia Cristiana. I 1993 hørte han til grunnleggerne av Centro Cristiano Democratico, som senere gikk opp i Unione dei Democratici Cristiani e di Centro.
Casini var president for det italienske parlamentet fra 2001 til 2006. Han ble valgt til president for Den interparlamentariske union i oktober 2005.


== Utmerkelser ==
Casini ble i 2001 hedret med storkors av Den Kongelige Norske Fortjenstorden.


== Referanser ==


== Eksterne lenker ==
(it) Offisielt nettsted 
(en) Pier Ferdinando Casini – kategori av bilder, video eller lyd på Commons 
(en) Pier Ferdinando Casini hos Europaparlamentet
Schultz & Larsen

Schultz & Larsen er en våpenfabrikk i Danmark som ble grunnlagt i 1889 av børsemaker Hans Schultz. Han var konkurranseskytter og jeger, men fant ut at nødvendig kvalitet kun var tilgjengelig i form av spesialbygde dyre rifler. Han besluttet på dette grunnlag å starte sin egen produksjon av konkurranserifler med vekt på kvalitetshåndverk og presisjon.
Clark Atlanta University

Clark Atlanta University (forkortet CAU) er et privat, kristent universitet i Atlanta i delstaten Georgia, USA. Det ble opprettet ved sammenslåing av Clark College og Atlanta University  i 1988, men bygger på læresteder fra 1860-årene som var blant de historiske svarte college. Det er klassifisert som forskningsuniversitet.
Clark College ble startet i 1869 av lokale metodister. Initiativtakerne bak Atlanta University i 1865 var dels protestantiske misjonærer og delvis eldre ved Kontoret for frigitte slaver (Freedmen's Bureau). Ledende ansatte fikk også lederposisjoner i National Association for the Advancement of Colored People (NAACP).
Fakultetene ved CAU er:

College of Arts and Sciences
College of Business Administration
College of Education
College of Social WorkVed universitetet var det 4 514 studenter og 324 vitenskapelig ansatte i 2006, og samme året var skolepengene US$ 16 100 for studenter folkeregistrert i USA. Studiene gis opp til doktorgradsnivå. 


== Eksterne lenker ==
(en) Offisielt nettsted 
(en) Clark Atlanta University – kategori av bilder, video eller lyd på Commons
Reidar Goa

Reidar Goa (født 8. april 1942, død 8. september 2018) var en norsk fotballspiller fra Randaberg som spilte i forsvar for Randaberg, Viking og det norske A-landslaget.


== Karriere ==
Som 15-åring debuterte han på A-laget til Randaberg og spilte 180 kamper.
Goa debuterte på G19-landslaget som 17-åring mot Danmark og spilte blant annet sammen med Roald «Kniksen» Jensen, Nils Arne Eggen, Arild Gulden og Bjørn Odmar Andersen. Goa ble kjent for sitt solide spill og gode pasninger fra sin posisjon som forsvarsspiller.Han spilte i Viking fra 1966 til 1977 og spilte totalt 404 A-lagskamper (inkludert treningskamper) og scoret seks mål. Goa er på niendeplass på listen over Viking-spillere med flest kamper.
I serien spilte Goa til sammen 195 kamper (ingen mål) for Viking i øverste divisjon, og var med på å vinne seriegull fire sesonger på rad mellom 1972 og 1975. Han spilte også fire kamper på A-landslaget mellom 1970 og 1975.
Goa ble tildelt fortjenstmedalje i 1976 og ble æresmedlem i Viking i 2000. Han jobbet også som banekoordinator på Viking stadion og var banemester for Viking fra 1985 til 2010.


== Referanser ==


== Eksterne lenker ==
(en) Reidar Goa – Transfermarkt 
(en) Reidar Goa – WorldFootball.net 
(en) Reidar Goa – EU-Football.info 
(no) Reidar Goa – Norges Fotballforbund
Torbjørn Svendsen (fotballspiller)

For Norges landslagskaptein i fotball på 1950-tallet, se Thorbjørn Svenssen.Torbjørn Svendsen (født 1. juni 1954) er en tidligere fotballspiller fra Sola. Svendsen spilte for Viking Fotballklubb og landslaget. Med sine 500 kamper mellom 1973–1986 er han en av de spillerne i Viking med flest kamper for klubben. Han scoret 117 mål i løpet av karrieren. 
Han var i mange år sportsredaktør i Rogalands Avis.


== Eksterne lenker ==
(en) Torbjørn Svendsen – EU-Football.info 
(no) Torbjørn Svendsen – Norges Fotballforbund 
Gamle helter - viking-fk.no
Umbro

Umbro er en sportsutstyrprodusent som ble etablert som merkevare i 1924 i England, nærmere bestemt i Wimslow ved Manchester. Dermed er de et av de eldste merkevarene i sitt slag i dagens marked. 
Umbro er sponsor av fotball-landslag som Irland, Serbia og Canada. 
Umbro Norge har kontorer og lager i Vennesla, rett nord for Kristiansand. De sponser over 600 idrettslag og klubber. 
Blant norske toppklubber sponser de blant annet Vålerenga, Sogndal, Aalesund, Start,  Jerv, Vipers Kristiansand, Elverum Håndball, ØIF Arendal, Byåsen Håndball Elite, Tertnes. 
De anser seg selv som en klubbspesialist, med stort fokus på håndball og fotball.


== Eksterne lenker ==
(en) Offisielt nettsted 
(it) Offisielt nettsted 
(en) Umbro – kategori av bilder, video eller lyd på Commons
Abd-al-Masih

Abd-al-Masih (eller Abda) er en kristen helgen og martyr. Han var en ung, omvendt jøde som ble drept av sin far på grunn av hans tro. Det er uenigheter rundt plasseringen av dette martyriumet. Noen kilder sier Singar i Syria, andre Taglibis på Den arabiske halvøy. Han er ansett som en skytshelgen for sterile kvinner i Syria, og har sin festdag den 13. juli, og 22. juli eller 3. oktober.


== Litteratur ==
Holweck, F. G. A Biographical Dictionary of the Saints. St. Louis, MO: B. Herder Book Co., 1924.
Abercius

Abercius var en martyr i Den kristne kirke. Han ble drept med sverd. Hans festdag er 28. februar. Han er inkludert i Menaea Graeca og Menologium der Orthodox-Katholischen Kirche des Morgenlandes


== Litteratur ==
Holweck, F. G.: A Biographical Dictionary of the Saints. St. Louis, MO: B. Herder Book Co., 1924.
Gascogne

Gascogne (gaskognisk: Gasconha) er en historisk provins i sørvestlige Frankrike som omfatter departementene Landes, Gers og Hautes-Pyrénées samt deler av Pyrénées-Atlantiques, Lot-et-Garonne, Tarn-et-Garonne, Haute-Garonne, Gironde og Ariège. Det var en del av «provinsen Guyenne og Gascogne» før den franske revolusjon. Regionen er vagt definert, og skillet mellom Guyenne og Gascogne er uklart, en del har definert det som overlappende mens andre betrakter Gascogne som en del av Guyenne, men de fleste definisjoner plasser Gascogne i øst og sør for Bordeaux. Hovedstaden i den historiske provinsen var Auch.
Gascogne var historisk befolket med et folk som snakket et språk likt eller beslektet med baskisk. Navnet Gascogne kommer fra samme rotord som baskisk. Stedsnavnet Gascogne er dokumentert til slutten av 1300-tallet fra mellomfransk i gascon, avledet fra vulgærlatin *wasco, fra latin vasco, entall av vascones. Fra middelalderen og fram til i dag har gaskognisk blitt snakket, men det er klassifisert som en regional variant av oksitansk. Blant franskmenn har finnes uttrykket gasconade i betydningen «skytende prat».Filip IV av Frankrike og Edvard I av England undertegnet Parisavtalen i 1303 som innebar at Gascogne ble overdradd til England fra Frankrike, Ved slutten av hundreårskrigen, etter Gascogne at skiftet eier flere ganger, ble engelskmennene endelig beseiret i slaget ved Castillon den 17. juli 1453. Gascogne har vært fransk siden da.Gascogne er landet til d'Artagnan, som inspirerte Alexandre Dumas’ litterære figur «d'Artagnan» i De tre musketerer. Det er også hjemtraktene til helten i teaterstykket Cyrano de Bergerac (1897) av Edmond Rostand, men stykkets skrytende figur har lite til felles med den virkelige Cyrano de Bergerac som var fra Paris. Også Henrik III av Navarra, som senere ble konge av Frankrike som Henrik IV, var fra Gascogne. Karl III Johan ble født i født i Gascognes største by Pau i departementet Pyrénées-Atlantiques.
Gascogne er kjent for sin douceur de vivre («livets søthet»), dets mat og kjøkken, ved dets foie gras (gåselever) og druebrennevinet Armagnac, dets middelalderbyer og landsbyer lokalt kalt for bastides er spredt blant grønne åser, dets solskinnsvær, landskapets skjønnhet, med tidvis glimt av Pyreneene i det fjerne, alt dette bidrar til Gascogne som et mål for turister og andre besøkende.


== Geografi ==

De viktigste byene er:

Auch, den historiske hovedstaden
Bayonne
Bordeaux
Dax
Lourdes
Bagnères-de-Luchon
Mont-de-Marsan
Pau
Tarbes


== Referanser ==


== Eksterne lenker ==
(en) Gascogne – kategori av bilder, video eller lyd på Commons
Gunnar Haukebø

Gunnar Haukebø (født 15. mai 1909 i Molde, død 12. mars 1993) var en norsk kunstmaler.
Gunnar Haukebø viste tidlig interesse for malerkunsten. Avgjørelsen om å bli kunstner ble tatt etter ett år ved Molde gymnas. Han brøt da over tvert og sluttet, og søkte om plass på Statens kunstakademi. Han kom da inn på billedhoggeravdelingen og gikk der i ett år. Året etter kom han så inn på maleravdelingen og gikk der i 2 år.
Senere hadde Haukebø en rekke stipendier til studieturer i utlandet. Han reiste bl.a. til Frankrike, Nederland, Tyskland Italia og Spania. Han hadde en rekke utstillinger i sin karriere og hadde en stor produksjon.


== Referanser ==


== Kilder ==
Romsdals Budstikke: «Haukebø malte kystens folk», 28. september 2007.
Gunnar Haukebø på Kunsthistoriewiki
Los Guayos

Los Guayos er en by i kommunen med samme navn i Carabobo i Venezuela.